《宣和四年十二月二十四日大雪珠禅客忽至渠以谷山退院来审是否作此示之》
宋代·释德洪

翻空渐密呵不止，刷我当门螺髻峰。银椀满盛谈类堕，径松深覆示藏锋。

因徒逃去宁知褊，显自何来不见踪。独拥衲衣成坐睡，地垆瓶泣伴疏慵。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。